stanford-oval/wikipedia huggingface dataset:
Eirik Brandsdal

| Eirik Brandsdal |
| --- | --- |
 Eirik Brandsdal Dresdenin maailmancup-kilpailussa vuonna 2019.
Henkilötiedot
Syntynyt: 11. marraskuuta 1986 (ikä 37) Oslo, Norja
Uran tiedot
Pituus:  181 cm
Seura:  Kjelsås IL
Laji:  maastohiihto 
Maailmancup
Kaudet:  2007–2020
Voitot:  6
Palkintokorokkeella:  17
 Tietolaatikko päivitetty 8. maaliskuuta 2020 
Eirik Brandsdal (s. 11. marraskuuta 1986) on norjalainen maastohiihtäjä. Hän kilpaili urallaan enimmäkseen sprinttikisoissa.
Maastohiihdon maailmancupissa Brandsdal kilpaili ensimmäisen kerran Drammenissa maaliskuussa 2007. Ensimmäisen kerran hän pääsi palkintokorokkeelle Düsseldorfin vapaan hiihtotavan sprintissä kaudella 2009–2010 oltuaan kolmas. Ensimmäisen voittonsa Brandsdal saavutti Otepään perinteisen hiihtotavan sprintissä kaudella 2010–2011. Samalla kaudella hän sijoittui toiseksi Lahden perinteisen hiihtotavan sprintissä. Brandsdal voitti maailmancup-kaudella 2011–2012 Milanon vapaan ja Drammenin perinteisen hiihtotavan sprintit sekä maailmancupin finaalitapahtuman sprintin Tukholmassa. Otepään perinteisen hiitotavan sprintissä hän oli kolmas. Sprintticupissa hän sijoittui kolmanneksi. Kaudella 2013–2014 Brandsdal sijoittui toiseksi Toblachin ja kolmanneksi Lahden vapaan hiihtotavan sprintissä. Sprintticupissa hän oli toinen. Kaudella 2014–2015 Brandsdal voitti Kuusamon perinteisen hiihtotavan sprintin ja oli kolmas Davosin vapaan hiihtotavan sprintissä. Maaliskuussa hän voitti Lahden vapaan ja Drammenin perinteisen hiihtotavan sprintit. Sprintticupissa hän sijoittui toiseksi. Kaudella 2015–2016 hän oli kolmas Drammenin perinteisen sprintissä. Sprintticupissa hän sijoittui viidenneksi. Seuraavalla kaudella hän voitti Drammenin perinteisen hiihtotavan sprintin. Kaudella 2017–2018 hän oli Drammenin perinteisen sprintissä toinen. Kaudella 2018–2019 hän sijoittui Drammenin perinteisen hiihtotavan sprintissä toiseksi ja Kuusamon perinteisen hiitotavan sprintissä kolmanneksi. Sprintticupissa hän sijoittui kolmanneksi. Kaudella 2019–2020 hän oli Drammenin vapaan hiihtotavan sprintissä kolmas.
Oslon MM-kilpailuissa 2011 hän sijoittui vapaan sprintissä 17:nneksi. Val di Fiemmen MM-kilpailuissa 2013 hän oli perinteisen sprintissä kuudes ja Sotšin olympialaisissa 2014 vapaan hiihtotavan sprintissä yhdeksäs. Falunin MM-kilpailuissa 2015 hän oli perinteisen sprintissä yhdestoista.
Brandsdal on voittanut Norjan-mestaruuden perinteisen hiihtotavan sprintissä 2012 ja perinteisen 50 kilometrillä 2015.
Brandsdal lopetti uransa kauden 2019–2020 jälkeen.
Aiheesta muualla

Kuvia tai muita tiedostoja aiheesta Eirik Brandsdal Wikimedia Commonsissa
Eddie Jordan Racing

|  Eddie Jordan Racing |
| --- | --- |
Koko nimi:  Eddie Jordan Racing
Perustettu:  1980
Lopetettu:  1991
Tallipäällikkö:  Eddie Jordan
Perustaja:  Eddie Jordan
Aikaisemmat sarjat:  Formula 3000 Britannian Formula 3 Saksan Formula 3
Tuloksia
Kuljettajien maailmanmestaruuksia:  1 (1989)
Eddie Jordan Racing oli brittiläinen autourheilutalli, jonka entinen kilpa-kuljettaja Eddie Jordan perusti vuonna 1980.
Eirik Glambek Bøe

| Eirik Glambek Bøe |
| --- | --- |

Henkilötiedot
Syntynyt: 25. lokakuuta 1975 (ikä 48) Bergen, Norja
Ammatti:  muusikko, säveltäjä
Muusikko
Aktiivisena:  1997-
Tyylilajit:  indie rock soitinmusiikki
Soittimet:  laulu, kitara
Yhtyeet:  Kings of Convenience, Skog
  [ Muokkaa Wikidatassa ] [ ohje ]  
Eirik Glambek Bøe (s. 25. lokakuuta 1975 Bergen) on norjalainen muusikko, joka on tullut tunnetuksi Kings of Convenience -popduosta. Duon toinen osapuoli on Eirikin ystävä Erlend Øye.
Eirik kuului myös Skog -nimiseen indie pop-yhtyeeseen Erlend Øyen, Anders Waage Nilsenin ja Øystein Gjærder Bruvikin kanssa.
Eirikin tyttöystävä on malli Ina Grung. Parilla on myös yksi lapsi.
Aiheesta muualla

Kings of Convenience -yhtyeen sivusto (Arkistoitu – Internet Archive)
Kings of Convenience Myspacessa (englanniksi)
Uittoyksikkö

Uittoyksikkö on uittosäännössä määritelty laskennallinen yksikkö, jonka perusteella kustannukset jaetaan yhteisuittoon osallistuvien puutavaran omistajien ja eri puutavaralajien kesken. Eri uittosäännöissä käytetään hyvin erilaisia uittoyksikköjen määräytymisperusteita. Kappaleittain laskettavat puutavarat kuten tukit katsotaan usein paksuudesta riippumatta kukin kappale aina yhdeksi uittoyksiköksi tiettyyn pituuteen saakka. Määrämittaa pidempien tukkien katsotaan olevan puolitoista tai kaksi uittoyksikköä. Määräytymisperusteena voi olla myös puutavaran tilavuus, jolloin yleensä mittayksikkönä on kiintokuutiometri. Lehtipuutukeille lasketaan tavallisesti 50–100 prosenttia suurempi uittoyksikkömäärä. Pinottavaa puutavaraa uittoyksiköiksi määritettäessä lasketaan yksi pinokuutiometri tavallisesti 2,5–4 uittoyksiköksi. Tilavuusyksiköistä johdettuja uittoyksikköjä laskettaessa käytetään usein uittohankaluuskertoimia.
Valkjärvi

Valkjärvi voi tarkoittaa:
Valkjärvi, entinen Suomen kunta Karjalankannaksella Neuvostoliitolle luovutetulla alueella
Valkjärvi eli Mitšurinskoje, nykyinen Venäjän kunta ja sen keskustaajama Käkisalmen piirissä
Valkjärvi, kylä Nurmijärvellä
Valkjärvi, kylä Porvoossa
Valkjärvi, kylä Ruokolahdella
Valkjärvi, kylä Salossa
Valkjärvi, järvi Asikkalan Iso-Äiniöllä
Valkjärvi, järvi Asikkalan Kalkkisissa
Valkjärvi, järvi Asikkalan Rutalahdella
Valkjärvi, järvi Hailuodossa
Valkjärvi, järvi Hausjärvellä
Valkjärvi, järvi Heinolan kirkonkylässä
Valkjärvi, järvi Heinolan Hirvisalossa
Valkjärvi, järvi Heinolan Kausassa
Valkjärvi, järvi Heinolan Kesiöllä
Valkjärvi, järvi Heinolan Kousassa
Valkjärvi, järvi Heinolan Makkaramäellä
Valkjärvi, järvi Heinolan Marjoniemessä
Valkjärvi, järvi Heinolan Vierumäellä
Valkjärvi, järvi Hollolassa
Valkjärvi, järvi Hämeenkyrössä
Valkjärvi, järvi Hämeenlinnan Evolla
Valkjärvi, järvi Koivukehän kylässä Hämeenlinnassa
Valkjärvi, järvi Sappeen kylässä Hämeenlinnassa
Valkjärvi, järvi Hämeenlinnan Vuolijoella ja Pälkäneellä
Valkjärvi, järvi Karkkilassa
Valkjärvi, järvi Kiskossa
Valkjärvi, järvi Kouvolan Paljakassa
Valkjärvi, järvi Kouvolan Pesäntäjärvellä
Valkjärvi, järvi Kouvolassa Repoveden kansallispuistossa
Valkjärvi, järvi Kouvolan Tirvassa
Valkjärvi, järvi Kouvolassa ja Heinolassa lähellä Uimilan kylää
Valkjärvi, järvi Kuhmoisten Sappeella
Valkjärvi, järvi Kärkölässä
Valkjärvi, järvi Lohjalla (järvi 23.074.1.006)
Valkjärvi, järvi Mikkelin Kekkolassa
Valkjärvi, järvi Mikkelin Lyytikkälässä
Valkjärvi, järvi Myrskylän ja Askolan kuntien rajalla (järvi 17.006.1.001)
Valkjärvi, järvi Mäntyharjun Ketunkylässä
Valkjärvi, järvi Mäntyharjun Pankalahdella
Valkjärvi, järvi Mäntyharjun Tyllilässä
Valkjärvi, järvi Nurmijärvellä
Valkjärvi, järvi Oriveden Kutemassa
Valkjärvi, järvi Oriveden Naappilassa
Valkjärvi, järvi Padasjoen kirkonkylässä
Valkjärvi, järvi Pertunmaalla
Valkjärvi, järvi Pomarkun ja Siikaisten rajalla
Valkjärvi, järvi Pornaisissa
Valkjärvi, järvi Someron ja Tammelan rajalla
Valkjärvi, järvi Sysmän Vintturissa
Valkjärvi, järvi Tammelassa
Valkjärvi (ven. Мичуринское озеро, Mitšurinskoje Ozero), järvi Karjalankannaksella entisessä Valkjärven kunnassa
Valkjärvi, järvi Vihdin ja Siuntion rajalla (järvi 22.003.1.006)
Valkjärvi, järvi Ylöjärven Kyöstilässä
Iso Valkjärvi, järvi Asikkalan Kopsuolla
Iso Valkjärvi, järvi Hämeenlinnassa
Iso Valkjärvi, järvi Iitissä
Iso Valkjärvi, järvi Kuhmoisten Kissankulmalla
Riikosten Valkjärvi, järvi lähellä Riikosten kylää Hämeenlinnassa
Vähä Valkjärvi, järvi Asikkalan Kopsuolla
Vähä Valkjärvi, järvi Hämeenlinnan Evolla
Vähä Valkjärvi, järvi Iitissä
Vähä Valkjärvi, järvi Kuhmoisten Kissankulmalla
Effie

Effie on kansainvälinen markkinointialan kilpailuorganisaatio, joka palkitsee tuloksellisuutensa osoittaneita mainos- ja markkinointiviestintäkampanjoita eri maissa ja eri tuotealueilla. Kansallisia tai alueellisia Effie-kilpailuja järjestetään noin 40 eri puolilla maailmaa, yleensä vuosittain.
Suomessa vuotuisia Effie-palkintoja on jaettu vuodesta 2002, jolloin Effie korvasi ja yhdisti vuodesta 1977 järjestetyn Vuoden parhaat kampanjat -kilpailun ja kansainvälisen mainonnan kilpailun.
Effie-kilpailun perusti New York American Marketing Association vuonna 1968. Suomessa kilpailun järjestää  Markkinoinnin, teknologian ja luovuuden liitto MTL ry yhdessä Suomen Markkinointiliitto MARKin ja Kauppalehden kanssa.
Suomen Effie-kilpailusarjat 2013

Tuote- ja palvelukampanjat kilpailevat Suomen Effiessä tuoteryhmittäin:
Elintarvikkeet
Muut päivittäistavarat
Autoilu ja moottoriala
Muoti
Asuminen
Muut kestokulutushyödykkeet
Terveydenhoitoala
Finanssipalvelut
Matkailu ja vapaa-aika
Muut kuluttajapalvelut
B2B
Yrityskuvakampanjat
Non-profit eli yhteiskunnallinen mainonta
Bisneshaastesarjat olivat vuonna 2013 seuraavat:
Pienet ja alueelliset budjetit:	alle 100 000 € mediabudjetti
Mediaidea: toimiva media- ja kanavastrategia
Viestintäpainotteiset kampanjat
Design- ja pakkauspainotteiset kampanjat
Veteraanimestarit: pitkän ajan tuloksekas brändinrakennus
Renessanssi: vanhojen brändien uudelleenlanseeraukset
Uutuustuotteiden lanseeraukset
Mediatehosarjat kutakin mainosmediaa painottaville kampanjoille (yli 50 % mediabudjetista):
Printtiä eli lehti-ilmoittelua painottavat kampanjat
Televisiomainontaa painottavat kampanjat
Internetiä ja sosiaalista mediaa painottavat kampanjat
Radiomainontaa painottavat kampanjat
Ulkomainontaa painottavat kampanjat
Elokuvamainontaa painottavat kampanjat
Mobiilimainontaa painottavat kampanjat
Neljäntenä sarjaryhmänä vuoden 2013 Effiessä olivat ulkomaisille kohderyhmille suunnatut kampanjat.
Aiheesta muualla

Kansainvälinen Effie.org-sivusto
Suomen Effie-kilpailusta MTL:n sivustolla
Dmytro H’rystytš

| Dmytro H’rystytš> Henkilötiedot |
| --- | --- |
Syntynyt: 23. heinäkuuta 1969 (ikä 55) Kiova, Ukrainan SNT, Neuvostoliitto
Kansalaisuus:   Ukraina
Jääkiekkoilija
Pelipaikka:  laitahyökkääjä
Maila:  oikea
Pituus:  185 cm
Paino:  94 kg
Pelaajaura
Pääsarjaura:  1985–2004
Seurat:  Sokol Kiova (NL) ŠVSM Kiova (NL2) Baltimore Skipjacks (AHL) Washington Capitals (NHL) Los Angeles Kings (NHL) Boston Bruins (NHL) Toronto Maple Leafs (NHL) Metallurg Magnitogorsk (RSL)
NHL-varaus:  120. varaus, 1988 Washington Capitals
Dmytro Anatolijovytš H’rystytš (ukr. Дмитро Анатолійович Христич, ven. Дмитрий Анатольевич Христич, Dmitri Anatoljevitš Hristitš, s. 23. heinäkuuta 1969 Kiova, Ukrainan SNT, Neuvostoliitto) on ukrainalainen entinen jääkiekkoilija, pelipaikaltaan laitahyökkääjä.
Hän pelasi 811 NHL-ottelua Washington Capitalsin, Los Angeles Kingsin, Boston Bruinsin ja Toronto Maple Leafsin riveissä tehopistein 259+337=596. H’rystytš on edustanut arvokisoissa Ukrainaa sekä varhain urallaan Neuvostoliittoa. Hän on voittanut urallaan MM-kultaa ja pelannut kerran olympialaisissa.
Ura > Maajoukkueura

| Mitalit> Maa:   Neuvostoliitto.Miesten jääkiekko.MM-kilpailut  | Mitalit> Maa:   Neuvostoliitto.Miesten jääkiekko.MM-kilpailut  | Mitalit> Maa:   Neuvostoliitto.Miesten jääkiekko.MM-kilpailut  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sveitsi 1990 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Yhdysvallat 1989 | jääkiekko |  |
| Alle 18-vuotiaiden EM-kilpailut  | Alle 18-vuotiaiden EM-kilpailut  | Alle 18-vuotiaiden EM-kilpailut  |  |
|  Pronssia | Yhdysvallat 1987 | jääkiekko |  |
H’rystytš edusti maajoukkuetasolla Neuvostoliittoa ja viimeisinä pelivuosinaan Ukrainaa. H’rystytšin ensimmäinen arvoturnaus oli vuoden 1987 18-vuotiaiden EM-kisat. Hän voitti kisoista pronssia. Seuraavaksi H’rystytš edusti Neuvostoliittoa vuoden 1989 20-vuotiaiden MM-kisoissa, josta hän voitti kultaa.
Vuoden 1990 aikuisten MM-kilpailuissa H’rystytš voitti kultaa Neuvostoliiton joukkueessa. Ukrainaa hän edusti vuoden 2001 MM-kilpailuissa, jossa hän teki tehopisteet 2+1=3. Vuoden 2002 Salt Lake Cityn talviolympialaisten jääkiekkoturnauksessa H’rystytš teki kahdessa ottelussa kaksi maalia. Saman vuoden MM-kilpailuissa hän teki kolme pistettä. Vuoden 2003 kisoissa H’rystytš antoi yhden maaliin johtaneen syötön.
Ujjain

| Ujjain |
| --- | --- |
 Shri Ram Ghat Shiprajoella
 Ujjain
 Koordinaatit: 23°10′58″N, 75°46′38″E 
Valtio:  Intia
Osavaltio:  Madhya Pradesh
Väkiluku (2001):  430 427
Infobox OKVirheellinen NIMI-arvo: 
Ujjain (hindiksi उज्जैन)  on kaupunki Malwan alueella Madhya Pradeshin osavaltiossa Intiassa. Kaupungissa asui 430 427 ihmistä vuonna 2001 väestönlaskennan mukaan. Ujjain on yksi seitsemästä hindujen pyhästä kaupungista. Kaupungissa järjestetään pyhiinvaellusjuhla Kumbh Mela kahdentoista vuoden välein.
Käännös suomeksi
Vasemmistopuolue

Vasemmistopuolue tarkoittaa puoluetta, joka kuuluu poliittisessa kentässä vasemmistoon. Sanana se esiintyy ainakin seuraavien puolueiden nimissä:
Euroopan vasemmistopuolue
Demokraattinen vasemmistopuolue (ital. Partito Democratico della Sinistra), Italia
Sosialistinen vasemmistopuolue (norj. Sosialistisk Venstreparti), Norja
Vasemmistopuolue (ransk. Parti de Gauche), Ranska
Vasemmistopuolue (ruots. Vänsterpartiet), Ruotsi
Viron vasemmistopuolue (vir. Eesti Vasakpartei)
Viron yhdistynyt vasemmistopuolue (vir. Eestimaa Ühendatud Vasakpartei)
Ulan Bator -kirjamessut

Ulaanbaatarin kirjamessujen pääpaikka
Lukijat tarkistavat kirjoja kirjamessuilla
Kirjamessun aikana tapahtuu myös vanhojen kirjojen myyntiä ja vaihtoa
Lukijat tarkistavat kirjoja kirjamessuilla
Lukijat tarkistavat kirjoja kirjamessuilla
Ulan Bator -kirjamessut järjestetään vuosittain toukokuussa  ja syyskuussa  Ulan Batorissa Mongoliassa. Tapahtumaan osallistuu yli 300 kirjailijaa, yli 120 kustantamoa ja niihin liittyvää organisaatiota yhdessä tuhansien kirjojen lukijoiden kanssa. Tapahtuman järjestävät Mongolian kaupungin kulttuuriosasto ja opetusministeriö. Tämän kirjamessun avulla lukija voi tutustua uusimpiin kirjoihin, tavata kirjoittajia ja osallistua heidän kirjakeskusteluihinsa, verkostoitua ja laajentaa kirjakulttuurikokemuksiaan.
Samanaikaisesti muissa Mongolian kaupungeissa ja provinssien pääkaupungeissa järjestetään vuosittain samat kirjamessut merkittävänä kulttuuritapahtumana.
Tämän kirjamessun aikana kirjailijoiden ja kustantajien on paljon helpompaa verkostoitua ja löytää yhteistyömahdollisuuksia. Paikallisilla lukijoilla on myös mahdollisuus oppia syvällisesti muiden yhteisöjen varaamisesta.
Deron Williams

| Deron Williams |
| --- | --- |
 Williams vuonna 2014.
Henkilötiedot
Koko nimi:  Deron Michael Williams
Syntynyt: 26. kesäkuuta 1984 (ikä 40) Parkersburg, Länsi-Virginia
Kansalaisuus:   Yhdysvallat
Koripalloilija
Lempinimi:  D-Will
Pelipaikka:  Pelintekijä
Pituus:  191 cm
Paino:  95 kg
NBA-varaus:  3. varaus 2005 (Utah Jazz)
Pelaajaura
Seurajoukkueet
2005–2011 2011–2015 2011 2015–2017 2017:   Utah Jazz  New Jersey / Brooklyn Nets  Beşiktaş  Dallas Mavericks  Cleveland Cavaliers
Maajoukkueet
2007–:   Yhdysvallat
Aiheesta muualla
www.deronwilliams.net
FIBA
Deron Michael Williams (s. 26. kesäkuuta 1984 Parkersburg, Länsi-Virginia) on yhdysvaltalainen koripalloilija, joka pelasi NBA:ssa vuosina 2005–2017. Pelintekijän paikkaa pelannut Williams pelasi ennen NBA:han siirtymistään Illinois'n yliopiston koripallojoukkueessa.
NBA-ura > Utah Jazz

Williams varattiin NBA:han kolmantena vuoden 2005 varaustilaisuudessa Andrew Bogutin ja Marvin Williamsin jälkeen. Tulokaskaudellaan Utah Jazzissa Williams teki keskimäärin 10,8 pistettä ja 4,5 koriin johtanutta syöttöä pelaamissaan 80 runkosarjaottelussa. Kauden jälkeen hänet valittiin tulokkaiden ykköstähdistökentälliseen. Williams oli NBA:n vuoden tulokkaaksi valitun Chris Paulin lisäksi ainoa, joka sai vuoden tulokkaan äänestyksessä ykkössija-äänen.
Kauden 2006–07 Williams pelasi joukkueessaan aloittavana pelintekijänä. Kausi alkoi joukkueen kannalta hyvin, sillä kauden 13 ensimmäisestä pelistä vain yksi päättyi Jazzin tappioon. Myös Williamsin kausi alkoi hyvin, sillä näissä 13 pelissä hän saalisti viisi tupla-tuplaa. Williamsin toisen NBA-kauden keskiarvot runkosarjassa olivat 16,2 pistettä ja 9,3 koriin johtanutta syöttöä. Syöttökeskiarvo oli NBA:n toiseksi paras. Vain Steve Nash 11,6 keskiarvollaan ylsi parempaan. Kauden aikana Williams paransi yksittäisen ottelun parasta pistemääräänsä 31:een ja syöttömääräänsä 21:een.
NBA-ura > New Jersey / Brooklyn Nets

Maaliskuussa 2011 Williams siirtyi New Jersey Netsiin pelaajakaupassa, jossa Jazz sai vaihdossa Derrick Favorsin, Devin Harrisin, kaksi ensimmäisen kierroksen varausvuoroa ja rahallisen korvauksen. Heinäkuussa 2011, kun NBA:ssa oli alkanut työsulku, Williams teki sopimuksen turkkilaisen Beşiktaşin kanssa. Työsulun päättymisestä sovittiin marraskuussa ja NBA-kausi 2011–2012 pääsi alkamaan joulukuussa, jolloin myös Williams palasi NBA:han ja Netsiin. Hän ehti edustaa Beşiktaşia 15 ottelussa ja seura jäädytti hänen pelinumeronsa, numeron kahdeksan.
Maaliskuussa 2012 Williams heitti henkilökohtaisen piste-ennätyksensä NBA:ssa pelatessaan New Jersey Netsin joukkueessa Charlotte Bobcatsia vastaan. Hänen tekemänsä 57 pistettä olivat myös Netsin seuraennätys. Heinäkuussa 2012 Williams teki nimensä Brooklyn Netsiksi muuttaneen seuran kanssa viisivuotisen ja 98 miljoonan dollarin arvoisen jatkosopimuksen.
NBA-ura > Dallas Mavericks ja Cleveland Cavaliers

Heinäkuussa 2015 Williams siirtyi Dallas Mavericksiin kaksivuotisella, yhteensä 10 miljoonan dollarin sopimuksella. Helmikuussa 2017 hän siirtyi loppukaudeksi Cleveland Cavaliersiin, joka selviytyi NBA:n loppuotteluihin mutta hävisi.
Maajoukkueura

| Mitalit | Mitalit | Mitalit |  |
| --- | --- | --- | --- |
|  Williams Yhdysvaltain joukkueen harjoitusleirillä ennen kesän 2012 olympiaturnausta. |  Williams Yhdysvaltain joukkueen harjoitusleirillä ennen kesän 2012 olympiaturnausta. |  Williams Yhdysvaltain joukkueen harjoitusleirillä ennen kesän 2012 olympiaturnausta. |  |
Maa:   Yhdysvallat
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 |  |  |
|  Kultaa | Lontoo 2012 |  |  |
| Amerikan-mestaruuskilpailut  | Amerikan-mestaruuskilpailut  | Amerikan-mestaruuskilpailut  |  |
|  Kultaa | Las Vegas 2007 |  |  |
Williams nostettiin Yhdysvaltain miesten koripallomaajoukkueeseen toukokuussa 2007. Hän pelasi Yhdysvaltain joukkueessa koripallon Amerikan-mestaruuskilpailuissa 2007, joissa Yhdysvallat voitti Amerikan-mestaruuden sekä varmisti paikan Pekingin kesäolympialaisiin 2008.
Williams kuului Pekingissä olympiakultaa voittaneeseen joukkueeseen. Toisen olympiakultansa hän voitti Lontoossa 2012.
Aiheesta muualla

NBA:n pelaajaprofiili (englanniksi)
Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Vehmas

Vehmas tai Wehmas on seuraavien henkilöiden sukunimi:
Aatos E. Vehmas (1927–2020), juristi ja yritysjohtaja, kauppaneuvos
E. J. Vehmas (1902–1980), taidekriitikko, Ateneumin taidemuseon apulaisintendentti ja professori
Einari Wehmas (1898–1955), taidemaalari, Elina Vaaran puoliso
Elina Vaara (oik. Kerttu Elin Vehmas, o.s. Sirén, vuodesta 1926 Viljanen, 1930 Virtanen, 1937 Vaaskivi ja 1944 Vehmas, 1903–1980), kirjailija
Inkeri Vehmas-Thesslund (1978–2014 Vehmas-Lehto, s. 1947), kielitieteilijä ja professori
Jeremi Wehmas (s. 1998), jääkiekkoilija
Jouko Vehmas (s. 1956), osuustoimintaliikkeen vaikuttaja ja yritysjohtaja, kauppaneuvos
Raino Vehmas (1929–1979), lehdistöopin professori, Aamulehden päätoimittaja
Sylvi Kunnas-Vehmas (o.s. Karlsson, 1903–1971), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Don S. Davis

| Don S>  Davis |
| --- | --- |
 Don S. Davis vuonna 2001.
Henkilötiedot
Koko nimi:  Don Sinclair Davis
Syntynyt: 4. elokuuta 1942 Aurora, Missouri, Yhdysvallat
Kuollut: 29. kesäkuuta 2008 (65 vuotta) Gibsons, Brittiläinen Kolumbia, Kanada
Näyttelijä
Taiteilijanimet:  Don S. Davis Don Totalmedia Davis Don Davis
Aktiivisena:  1980–2008
Merkittävät roolit:  kenraali George S. Hammond, Tähtiportti (1997–2005)  majuri Garland Briggs, Twin Peaks (1990–1991)
Aiheesta muualla
www.donsdavisart.com
IMDb 
Elonet
Don Sinclair Davis (4. elokuuta 1942 Aurora, Missouri, Yhdysvallat – 29. kesäkuuta 2008 Gibsons, Brittiläinen Kolumbia, Kanada) oli yhdysvaltalainen näyttelijä. Hänen tunnetuimmat roolihahmonsa ovat kenraali George S. Hammond science fiction -televisiosarjassa Tähtiportti ja majuri Garland Briggs Twin Peaksissa.
Davis oli luonnenäyttelijä, näyttämötaiteiden professori ja maalari. Hän toimi kapteenina Yhdysvaltain maavoimissa 1960-luvulla. Davis valmistui Southwest Missouri State Collegesta ja maisteriksi Carbondalen (Illinois) Southern Illinois Universitystä vuonna 1970. Hän toimi myös taideopettajana ennen paluutaan Southern Illinois Universityyn, jossa hän suoritti tohtorinopintonsa loppuun. 1980-luvulla hän aloitti työskentelyn elokuvateollisuuden parissa ja opetti samalla University of British Columbiassa. Vuonna 1987 hän jätti opetustoimen ja siirtyi päätoimiseksi näyttelijäksi.
Davis harrasti aktiivisesti maalausta, kuvanveistoa ja piirtämistä koko elämänsä ajan, ja ansainnut taidoillaan lisää käyttörahaa. Davis ei tyytynyt pelkästään näyttelemiseen vaan toimi myös aktiivisesti visuaalisena artistina, viettäen suuren osan vapaa-ajastaan teostensa parissa. Hän kuoli sydänkohtaukseen ollessaan 65-vuotias.
Valikoitu filmografia

West Wing – pastori Don Butler
G.I. Joe: Valor Vs. Venom (2004) – Wild Bill (ääni)
Meltdown – NRC Carl Mansfield
Miracle – Bob Fleming
NCIS Rikostutkijat – MTAC Control Officer
Gene Roddenberry's Andromeda – Avineri
Stargate Atlantis – kenraali George Hammond
Savage Island (2003) – Keith Young
G.I.Joe: Spy Troops the Movie – Wild Bill (ääni)
Pelon rajalla – Dr. Tate
The Chris Isaak Show (2002) – Del
Just Cause – Thornton
Deadly Little Secrets (2001) – The Chief
The Hostage Negotiator – Alexander Daniels
The 6th Day (2000) – kardinaali de la Jolla
Best in Show – "Mayflower Best in Show" tuomari Everett Bainbridge
Suspicious River  – mies golfpaidassa
Atomijuna (1999) – eversti Harlan Ford
Tähtiportti (1997–2005) – kenraali George Hammond
Con Air (1997) – mies autossa
Prisoner of Zenda, Inc. (1996) – eversti Zapf
The Fan – Stook
Alaska – kersantti Grazer
Poltergeist: The Legacy  – Harold Taggart
The Ranger, the Cook and a Hole in the Sky (1995) – Mr. Smith
Äärirajoilla – kenraali
Äärirajoilla – etsivä
Salaiset kansiot (1994) – kapteeni William Scully
Tarpeellista tavaraa (1993) – pastori Willie Rose
Cliffhanger – Stuart
Highlander – Palance
Columbo: A Bird in the Hand (1992) – Bertie
A League of Their Own – Charlie Collins (Racinen valmentaja)
Hook (1991) – Dr. Fields
The Gambler Returns: The Luck of the Draw – Rodeon kuuluttaja
Omen IV: The Awakening – Jake Madison
Hei kuka puhuu nyt (1990) – Dr. Fleischer
Twin Peaks (1990–1991) – majuri Garland Briggs
Hei, kuka puhuu (1989) – Dr. Fleischer
Ihmemies MacGyver (1985–1991) – Dana Elcarin stuntmies
Joanie Loves Chachi (1982) – Benny
Aiheesta muualla

Wikimedia Commonsissa on kuvia tai muita tiedostoja aiheesta .
Don S. Davis Internet Movie Databasessa. (englanniksi)
Vehkalammen koulu

| Vehkalammen koulu |
| --- | --- |
Sijainti:  Vehkalammentie 4, 71150 Vartiala (Kuopio)
Koordinaatit:  62.9346°N, 27.9478°E
Tyyppi:  suomenkielinen alakoulu
Rehtori:  Eeva-Kaarina Kemppainen, apulaisjohtaja Jukka Kähkönen
Luokat:  1–6
Oppilaita:  65 (2016–2017)
Verkkosivut
Vehkalammen koulu on Kuopion Riistavedellä toimiva suomenkielinen alakoulu (luokka-asteet 1–6). Koulua käy 65 oppilasta.
Vehkalammen koulu on osa noin 290 oppilaan ja 36 henkilökuntaan kuuluvan edustajan Riistaveden yhtenäiskoulua. Koululla on esimerkiksi yhteinen rehtori Riistaveden keskustassa, runsas 12 kilometrin itään sijaitsevan Riistaveden koulun (yläkoulu) kanssa. Koulussa on viisi luokkahuonetta.